บาทเปิด 31.40 บาทต่อดอลลาร์ แข็งค่า
เงินบาทเปิดตลาด 31.40 บาทต่อดอลลาร์ แข็งค่า ตามภูมิภาคหลังดอลล์อ่อน ให้กรอบวันนี้ 31.35-31.50บาทต่อดอลลาร์
21 ส.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.40 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.42/47 บาท/ดอลลาร์ เนื่องจากดอลลาร์อ่อนค่าเมื่อเทียบกับสกุลเงินหลักทั่วโลก หลังตัวเลขการขอรับสวัสดิการการว่างงานของสหรัฐฯเพิ่มขึ้นมากกว่าที่ตลาดคาดการณ์ไว้
"บาทกลับมาแข็งค่าตามภูมิภาคหลังดอลลาร์อ่อนค่า เนื่องจากตัวเลขการขอรับสวัสดิการฯ เพิ่มเกินคาด นักบริหารเงินกล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 31.35-31.50 บาท/ดอลลาร์ โดยตลาดจับตาดูสถานการณ์ทางการเมืองในประเทศเกี่ยวกับการชุมนุมช่วงสุดสัปดาห์